text: A.P. Møller Fonden støtter tidlig tysk undersvisning
  08 april 2015 kl. 12.52
  Aabenraa og Tønder kommuner får 1.325.000 kroner fra A.P. Møller Fondens folkeskolemidler til et projekt med tidlig tysk i folkeskolerne. Fra næste skoleår indføres tysk fra 0. klasse i Tønder Kommune og fra 3. klasse i Aabenraa Kommune
  Pengene skal gå til kompetenceløft af de lærere, der skal undervise de yngste årgange i tysk.
  Tyskundervisningen fremrykkes fra skoleåret 2015/16, så eleverne får tysk fra 3. klasse i Aabenraa Kommune og fra 0. klasse i Tønder Kommune.
  Efter folkeskolereformen skal elever i dag have tysk fra 5. klasse - mod fra 7. klasse før reformen, men i de to sønderjyske kommuner ønsker politikerne altså at begynde endnu tidligere.
  Da så unge elever ikke tidligere er undervist i tysk, kræver det efteruddannelse af de lærere, der skal stå for undervisningen. Det er fortrinsvis dette kompetenceløft, fondens donation skal gå til.
  FAKTA
  På landsplan er gennemsnittet for mundtlig tysk ved 9. klassesafgangseksamen steget fra 5,5 til 5,9 i perioden 2009 til 2013.I Aabenraa Kommune er karaktergennemsnittet faldet fra 7,5 i 2011 til6,5 i 2013. Dette tal skal op igen frem mod 2022. Tyskundervisningenbliver ved minimum én ugentlig lektion af 45 minutter for elever i 3. og4 klasse.I Tønder Kommune tilrettelægges tyskundervisningen i 0.-2. årgang somtemaundervisning, dvs. undervisning, der ikke er skemalagt, menintegreret i anden undervisning. I 3.-6. klasse tilføres én lektion omugen. Samlet set får eleverne gennem et helt skoleforløb 210 tysktimermere end Undervisningsministeriets vejledende timetal.
  
  